A BIZOTTSÁG 1570/2005/EK RENDELETE
(2005. szeptember 27.)
a Közösség legkülső régióiban nyilvántartott halászflották irányításáról szóló, 2004. március 30-i 639/2004/EK tanácsi rendelet részletes végrehajtási szabályai meghatározásáról szóló 2104/2004/EK rendelet kiigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 11. cikke (5) bekezdésére,
tekintettel a Közösség legkülső régióiban nyilvántartott halászflották irányításáról szóló, 2004. március 30-i 639/2004/EK tanácsi rendeletre (2) és különösen annak 1. cikke (2) bekezdésére és 4. cikke (3) bekezdésére,
mivel:
(1)
A 2104/2004/EK bizottsági rendelet (3)2006. december 31-ig érvényes részletes végrehajtási szabályokat határoz meg a legkülső régiók halászflottáinak irányításához, és különösen Franciaország, Portugália és Spanyolország legkülső régióinak minden egyes flottaszegmenséhez ír elő specifikus referenciaszinteket.
(2)
A 2104/2004/EK rendelet mellékletében Réunion francia régió két flottaszegmensének a neve hibásan szerepel, és javításra szorul. Ennek a korrekciónak az alkalmazása visszamenő hatályú, és a működtetők számára semmilyen hátrányt nem okozhat.
(3)
Az e rendeletben előírt intézkedések összhangban vannak a Halászati és Akvakultúra-ágazati Irányítóbizottság véleményével,
ELFOGADTA EZT A RENDELETET:
1. cikk
A 2104/2004/EK rendelet mellékletének helyébe az e rendelet mellékletében meghatározott szöveg lép.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet 2003. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. szeptember 27-én.